རྒྱ་བོད་ཡིག་སྒྱུར་གྱི་གོ་རིམ་ཁྲོད་ལོ་ཙཱ་བའི་རིག་གནས་ཀྱི་བྱང་ཚད་དང་འགྱུར་ཡིག་ལ་འགན་འཁུར་མིན་སོགས་ཀྱིས་མིང་བསྒྱུར་དུས་དོན་སྒྱུར་བས་དྲགས་པའམ་ཡང་ན་ཚིག་འགྲེལ་གྱི་ཚུལ་དུ་བསྒྱུར་བས་མིང་ནི་ཚིག་ལྟར་བསྒྱུར་ཡོད་པའི་གནས་ཚུལ་ནི་མང་ལ།བྱ་ཚིག་དང་ཡང་ན་བྱ་བའི་མིང་སྒྱུར་དུས་ཀྱང་དོན་སྒྱུར་ཐལ་དྲགས་པའམ་ཚིག་འགྲེལ་གྱི་ཚུལ་དུ་བསྒྱུར་བ་ལས་འགྱུར་རིང་དྲགས་པའམ་མིང་ཚིག་ལྟར་བསྒྱུར་ཡོད་པའི་གནས་ཚུལ་ནི་དཔེར་ན།ཞེས་པར་གཉེན་གན་བརྩིས་མེད་དུ་གཏོང་བ་ཞེས་བསྒྱུར་མོད།དེ་ནི་རྒྱ་ཡིག་གི་མ་ཡིག་ལ་ཡིག་འབྲུ་གཉིས་ལས་མེད་མོད།བོད་ཡིག་ཏུ་ཡིག་འབྲུ་དྲུག་ཏུ་བྲིས་ཡོད་པས་བྱ་བའི་མིང་དེ་ཚིག་ལྟར་བསྒྱུར་བའི་སྐྱོན་ཡོད་པར་སྙམ།ཡངཞེས་པར་འཛིན་བཟུང་བྱེད་པ་དང་།ཞེས་པར་ལེགས་སྒྲིག་བྱེད་པ།ཞེས་པར་སྔོག་འདོན་བྱེད་པ་སོགས་བྱ་ཚིག་སུམ་བརྩེགས་སུ་སྦྱར་ཡོད་ལ།དེ་དག་རིམ་བཞིན་དུ་འཛིན་པ་དང་སྒྲིག་པ།སྔོག་པ་སོགས་ནི་བྱ་ཚིག་གཅིག་གིས་དོན་ཡོངས་སུ་སྟོན་ཐུབ་པས་བྱ་ཚིག་ཉིས་བརྩེགས་སུམ་བརྩེགས་སུ་སྦྱོར་དགོས་དོན་མེད་པར་སྙམ།རྒྱ་ཡིག་གི་བྱ་ཚིག་ཉིས་བརྩེགས་ཅན་བོད་ཡིག་ཏུ་བྱ་ཚིག་ཉིས་བརྩེགས་སུམ་བརྩེགས་ཅན་ཏུ་བསྒྱུར་ན་བོད་སྐད་ཀྱི་བདག་གཞན་དང་།བྱ་བྱེད་ལས་གསུམ་སོགས་ཀྱི་ཐུན་མོང་མ་ཡིན་པའི་རྣམ་གཞག་ཀྱང་མག་མོག་ཏུ་འགྱུར་བའི་ཉེན་ཁ་མཆིས་པས་ཡིག་སྒྱུར་གྱི་གོ་རིམ་ཁྲོད་གང་ནུས་སྒོས་མདོར་བསྡུས་བྱ་དགོས་པ་དང་།རྗེས་གྲུབ་ཀྱི་མིང་བོད་སྐད་དུ་སྒྱུར་སྐབས་འབྲུ་ཅི་ཙམ་ཉུང་ན་དེ་ཙམ་གྱིས་བློ་ངོར་འཛིན་བདེ་བ་དང་།མ་ཡིག་གི་དོན་འགྱུར་མར་ཡོངས་སུ་ཐོན་སྙམ་ནས་འགྲེལ་སྒྱུར་བྱས་ན་ཚིག་ཏུ་གྱུར་འགྲོ་བས།ཡིད་ལ་འཛིན་མི་བདེ་ཞིང་དགོས་གལ་ཡང་མི་ཆེ་བར་སྙམ་མོ།།སྡོམ་བྱང་།